b'\n_START_ARTICLE_\nLoga\xc5\xa1ko polje\n_START_PARAGRAPH_\nLoga\xc5\xa1ko polje je kra\xc5\xa1ko polje v okolici naselja Logatec. Le\xc5\xbei na nadmorski vi\xc5\xa1ini med 470 in 490 m ter obsega okrog 6 km\xc2\xb2 prete\xc5\xbeno travnatih povr\xc5\xa1in. Po njem te\xc4\x8de in ponikne potok Loga\xc5\xa1\xc4\x8dica, ki zbira okoli\xc5\xa1ke vode. Polje je bilo v preteklosti pogosto poplavljeno, zato je bilo meliorirano. Severni del Loga\xc5\xa1kega polja se imenuje Pusto polje, po njem poteka magistralna cesta v smeri Logatec-Vrhnika, ki je speljana skozi lipov, t. i. Napoleonov drevored. Ob jugovzhodnem robu poteka avtocesta A1, Ljubljana-Koper.'